Vrou glo gekaap, vergiftig | Netwerk24
Lewis soek glo salaris van R900 m. by Mercedes
Kontrak-onderhandelinge tussen Lewis Hamilton, die sesmalige Formule Een-wêreldkampioen en sy span, Mercedes, het tot ’n stilstand gekom en Max Verstappen het glo baie hiermee te doen.
Superrugby in SA ‘soos Stones sonder Jagger’
Rassie Erasmus het Vrydag in Pretoria ’n interessante, dog ooroptimistiese uitkyk oor die Suid-Afrikaanse spanne in die Superreeks gehad.
Só wil Proteas se Big Vern onthou word
Huispryse: 2020 bly ’n kopersmark
2020 is dalk nie ’n goeie jaar om jou huis in die mark te sit nie. ’n Ooraanbod van eiendom in groot dele van die land beteken huispryse gaan onder druk bly, reken verskeie kenners.
Só lyk dit binne WeWork se nuwe Kaapse kantoor
Onbeperkte gratis koffie, vrugtewater in spesiaal gemaakte bekers en ontbyt op Maandae is maar net van die voordele wat kom saam met ’n lessenaar by WeWork.
Vrou glo gekaap, vergiftig
Deur Arisa Janse van Rensburg 22 Desember 2019 19:43
Jacques Buitendag en Dominique du Plooy voor haar dood. Sy is Vrydag dood toe sy na bewering gekaap en vergiftig is. Foto: Facebook/Jacques Buitendag
Die polisie is besig met ’n ondersoek na die raaiselagtige dood van Dominique du Plooy. Foto: Facebook/ Lee-Anne du Plooy
’n Vrou (29) van KwaZulu-Natal is Vrydagoggend onder raaiselagtige omstandighede dood.
Kol. Thembeka Mbele, die provinsie se woordvoerder, sê ’n bewustelose Dominique du Plooy is omstreeks 08:00 na aan die pad by Kelburn Place in Hayfields, Pietermaritzburg, gevind.
“Sy is na 'n hospitaal gebring en is daar dood,” sê Mbele.
Du Plooy se werkgewer, Sally Campbell, het Sondag aan Netwerk24 gesê daar word vermoed dat sy gekaap en toe vergiftig is.
Die polisie kon egter nie die vergiftiging of die kaping bevestig nie en sê hulle is nog besig om ondersoek in te stel.
Campbell sê: “Sy was so ’n dinamiese mens. Sy was absoluut my regterhand en my hart is stukkend.”
Die familie het gesê hulle wil nie kommentaar oor die voorval lewer totdat die nadoodse ondersoek voltooi is nie.
Jacques Buitendag het Saterdag ’n hartroerende huldeblyk aan Dominique du Plooy geskryf. Sy is Vrydag dood. Foto: Facebook/Jacques Buitendag
Du Plooy se kêrel, Jacques Buitendag, het Saterdag ’n huldeblyk aan haar op sy Facebook-blad geplaas.
“Jy het my gewys wat ware liefde is, nie net deur dit wat jy gesê het nie, maar deur dit wat jy elke dag gedoen het. Die wyse waarop jy vir my omgegee het en hoe jy my laat voel het, is iets besonders,” skryf Buitendag.
Hy sê later in die skrywe dat hy verstaan dat God ’n ander plan vir hulle het en dat Hy vir Du Plooy kom haal het om saam met die ander engele in die hemel te wees.
“Jy is een asemrowende mens, my Dommie. Die tyd wat ons saam spandeer het en die herinneringe wat ons gemaak het, sal vir ewig in my hart voortleef en ek weet in joune ook. Ek is lief vir jou met my hele wese. Tot ons weer ontmoet, my kosbare engel,” sluit hy af.
Meer oor: Kwazulu-Natal | Vergiftig | Vrou | Vergiftiging | Kaping
Man vas byna jaar ná polisievrou gekaap, verkrag is
Bramley-moord: ‘Deel van my siel is weggeruk’ – suster
DA gekant teen enige nuwe kernkragplan vir SA
FBI kry ‘g'n samewerking’ van prins Andrew oor sekssaak
Wysiging aan wet moet probleme by skole oplos – Motshekga
Taliban sê hy skiet vliegtuig van VSA in Afganistan af
Gr. 9-leerling op pad huis toe verkrag en vermoor